**MEGÁLLAPODÁS**

**a „Budapest Komplex Integrált Szennyvízelvezetése” fővárosi beruházási**

**projekt II. kerület területére eső szennyvízcsatorna fejlesztési munkái**

**megvalósításának támogatására, és a KEOP-KEHOP támogatási programban megvalósuló projekthez szükséges önerő biztosításában való közreműködésre**

**1 sz. módosítása**

**A MÓDOSÍTÁSOKKAL EGYSÉGES SZERKEZETBEN**

**Megállapodás**

amely megállapodás (a továbbiakban: „Megállapodás”) az alulírott időpontban, a következő szerződő felek között jött létre:

(1) Budapest Fővárosi Önkormányzata (székhely: 1052 Budapest, Városház u. 9-11.; törzskönyvi azonosító szám: 735638; képviseletében Tarlós István főpolgármester (továbbiakban: „Főváros”),

(2) Budapest II. Kerület Önkormányzata (székhely: 1024 Budapest, Mechwart liget 1.; törzskönyvi azonosító szám: 735650; képviseletében Dr. Láng Zsolt polgármester (továbbiakban: „Kerület”)

illetve a Főváros és a Kerület – a továbbiakban együttesen: a „Felek” vagy (ha a szövegösszefüggés úgy kívánja, a továbbiakban egyenként a „Fél”)

**Előzmények:**

(***A) Felek között 2013. július 2. napján, a „Budapest II. kerület belterületi elválasztott szennyvíz/egyesített rendszerű közcsatorna(hálózat) beruházások megvalósításának és működtetésének rendjéről, valamint a megvalósításban érdekelt önkormányzatok közötti együttműködés feltételeiről” tárgyban megállapodás jött létre. A megállapodás alapján az abban szerepeltetett központi, illetve fővárosi céltámogatással megvalósult kerületi csatornafejlesztések lezárultak, illetve a Főváros az uniós forrásokból finanszírozható, a Kerület közigazgatási területére eső csatornafejlesztések előkészítését elvégezte. A Budapest teljes körű csatornázásának befejezésére irányuló projekt terjedelme, a jogszabályi és pályázati feltételei az előkészítés során folyamatosan változtak***.

***Jelenleg a fővárosi csatornázási program megvalósítása Budapest és Budaörs közös szennyvízelvezetési agglomerációjában „Budapest Komplex Integrált Szennyvízelvezetése” (továbbiakban: BKISZ) projekt megnevezéssel két szakaszban a Környezet és Energia Operatív Program (továbbiakban: „KEOP”) és a Környezeti és Energiahatékonysági Operatív Program (továbbiakban: „KEHOP”) keretében történik.***

(B) A BKISZ projekt keretében a beépítéssel rendelkező csatornázatlan fővárosi lakóterületek szennyvízelvezetését kívánja a Főváros megoldani európai uniós támogatással. A beruházás célja Budapesten a lakosságszámra vetített csatornázottság (szennyvízelvezetés) legalább 98 %-os, majd a későbbiekben 99,1 %-os szintjének elérése. A BKISZ projekt olyan jelentős környezetvédelmi beruházás, amelynek a ***KEOP Program alapján lebonyolított első szakasza*** 16 fővárosi kerületet érintve, összesen 238 km szennyvízcsatorna megépítésével, mintegy 14 ezer ingatlan, közel 20 ezer lakás rákötésével a közműves szennyvízelvezető rendszerre több, mint 41 ezer fővárosi lakos életminőségének jelentős javulását eredményez***te***. ***A BKISZ projekt KEHOP Program alapján folyamatban lévő második szakaszában további 20-30 km csatorna megépítésével 1500-2000 ingatlan csatlakozhat Budapest szennyvízhálózatához. A budapesti kerületek csatornahálózatának fejlesztése érdemben javítja az érintett területek infrastrukturális ellátottságát és az ott élők életkörülményeit.***

(C) ***A BKISZ projekt megvalósítására a Főváros és Budaörs Város Önkormányzata (továbbiakban: Budaörs) létrehozta a Budapest-Budaörs Szennyvízelvezetési Beruházó Önkormányzati Társulást (a továbbiakban: Társulás). A Társulás és a Nemzeti Fejlesztési Ügynökség képviseletében eljáró Energia Központ Nonprofit Korlátolt Felelősségű Társaság között 2013. június 25. napján jött létre támogatási szerződés (továbbiakban: KEOP Támogatási Szerződés) a BKISZ projekt KEOP forrásból történő támogatására. A társult tag önkormányzatok 2014. május 30. napján a Társulás megszüntetéséről állapodtak meg, amely időponttól kezdve a BKISZ projekt a Főváros és Budaörs együttműködésében valósul meg. A fővárosi ellátási területet érintő beruházási elemek építtetője a Főváros.***

(***D) A BKISZ projekt a KEOP Támogatási Szerződés 1. sz. módosításával[[1]](#footnote-2), 2014. május 30. napján szakaszolásra került akként, hogy a BKISZ projekt I. szakaszában megvalósuló beruházások KEOP, a II. szakaszában megvalósuló beruházások KEHOP forrásból kerülnek támogatásra. A BKISZ projekt I. szakaszának részét képező beruházások fizikai befejezése 2015. november 30. napjáig megtörtént, a BKISZ projekt I. szakasza 2016. április 22. napjával befejezettnek minősül. A BKISZ projekt I. szakaszában képződött megtakarítás és le nem kötött tartalék felhasználásával lehetőség nyílt további csatornázási munkák megvalósítására a BKISZ projekt II. szakaszának részeként. A II. szakasz támogatása iránti kérelmet 2016. március 30. napján terjesztett elő a Főváros és Budaörs. A II. szakasz támogatására 2016. július 20. napján jött létre támogatási szerződés a Nemzeti Fejlesztési Minisztérium, továbbá a Főváros és Budaörs között (továbbiakban: KEHOP Támogatási Szerződés; a KEOP Támogatási Szerződés és KEHOP Támogatási Szerződés a továbbiakban együttesen: Támogatási Szerződés)***

(E) Kerület kiemelkedően fontosnak tekinti jelen Megállapodás *1. sz. mellékletében* részletezett területei szennyvízelvezetésének mielőbbi megoldását, e területeken a csatornahálózat kiépítését. A Kerület a Kormány döntése szerinti feltételekkel támogatásban részesíthető BKISZ projekt keretében a Kerület illetékességi területén megvalósuló csatornafejlesztési munkák határidőben való kivitelezését elő kívánja segíteni. Kerület teljes mértékben támogatja a beruházónak a támogatott projekt megvalósítására irányuló tevékenységét, és segíteni kívánja a Kerület területén megvalósuló csatorna beruházási munkák határidőre történő végrehajtását. Kerület már korábban, az (A) pont szerint Felek között létrejött megállapodásban vállalta, hogy az uniós források felhasználásával megvalósuló csatornafejlesztési program megvalósításához szakmai és pénzügyi területen hozzájárul, és a korábbi vállalásait a jelen Megállapodás aláírásával kívánja megerősíteni.

(F) Felek a korábbi szerződéses együttműködésük folytatásaként a Kerület területén a BKISZ projekt keretében megvalósítandó szennyvízcsatorna beruházási munkákkal kapcsolatos együttműködésük, kötelezettségvállalásaik részletes feltételeit e Megállapodásban kívánják rögzíteni. ***Jelen Megállapodás hatálya kiterjed a BKISZ projekt I. és II. szakaszában a Kerület területét érintően megvalósuló beruházásokra***.

Fenti Előzmények alapján Felek megállapodnak abban, hogy az Előzményekben hivatkozott, 2013. július 2. napján létrejött megállapodásuk, valamint annak összes melléklete helyébe a jelen – a szerződéses fedőlap szerinti címmel átnevezett - Megállapodás és mellékletének rendelkezései kerülnek az együttműködésükre irányuló szerződéses jogviszonyuk folytonossága fenntartásának szándékával.

**A fenti Előzmények alapján Felek a KEOP és KEHOP támogatási programok keretében a Kerület területén megvalósítandó szennyvízcsatorna beruházási munkákkal kapcsolatos együttműködés feltételeiről az alábbiak szerint állapodnak meg:**

**1. A Megállapodás célja**

A Megállapodás célja, hogy Főváros és Kerület rögzítsék a BKISZ projekt – ***fővárosi ellátási területet érintő*** – megvalósításához szükséges feltételeket, különösen a BKISZ projekt Kerület területére eső beruházási munkáihoz szükséges fedezet megosztásának (a Kerület önrész hozzájárulása feltételeinek) és a Felek beruházási projekthez kapcsolódó együttműködési kötelezettségeinek előírásait.

Felek leszögezik, hogy mindkét Fél érdeke a BKISZ projekt Kerület területére eső beruházási munkáinak eredményes és maradéktalan megvalósítása, a ***Kohéziós Alap és központi költségvetési támogatás*** hatékony és jogszerű felhasználása.

**2. A beruházás szervezeti keretei**

A BKISZ projekt a Főváros és Budaörs együttműködésében valósul meg akként, hogy a Budaörs ellátási területével kapcsolatos beruházási feladatokat és a budaörsi ellátási területtel kapcsolatban felmerülő fizetési kötelezettséget Budaörs teljesíti, míg a ***Főváros ellátási területével kapcsolatos beruházási feladatokat*** és a fővárosi ellátási területtel kapcsolatban felmerülő fizetési kötelezettséget a ***Főváros teljesíti.***

A pályázati feltételek jövőbeni változása érintheti a Főváros és Budaörs együttműködését, és a beruházási modellben a korábbi tervekhez képest módosulások történhetnek.

A BKISZ projekt fővárosi beruházási engedélyokirata – a mindenkori hatályos tartalommal – tartalmazza a projekt forrásösszetételét, amelyben feltüntetésre kerül a projektben érintett kerületi önkormányzatokkal a jelen Megállapodással azonos tartalommal létrejövő szerződések alapján teljesítendő kerületi önkormányzati összesített pénzügyi hozzájárulás. ***A csatorna-beruházás kivitelezési munkái a Támogatási Szerződés részét képező ütemezések szerint valósulnak meg, a Kerület 1. sz. mellékletben feltüntetett egyes közterületein a támogatási szerződésben meghatározott határidőben.***

**3. A BKISZ projekt beruházási munkáinak a Kerület területén való megvalósítása és finanszírozása**

A Felek rögzítik, illetve megállapodnak az alábbiakban:

a.) A BKISZ projekt ***I. szakaszában*** megvalósuló fővárosi csatornaépítési munkáinak előkészítését a Főváros elvégezte, a kivitelezés megvalósítását a ***Támogatási Szerződés szerinti támogatás*** felhasználásával finanszírozza.

A Támogatási Szerződésben jóváhagyott műszaki tartalmat, szennyvízcsatorna beruházási munkákat a Kerület területén a Főváros a Kerület jelen Megállapodásban vállalt anyagi hozzájárulásával és saját forrásai, valamint a ***Támogatási Szerződés szerinti támogatás*** felhasználásával valósítja meg.

A Főváros a BKISZ projekt keretein belül a projekt ***fővárosi csatornaépítési munkáinak előkészítését, a projekt fővárosi beruházási munkáinak*** elszámolható (támogatott) költségének minősülő önrészét és az el nem számolható (nem támogatott) költségeket, valamint az általános forgalmi adóját a saját költségvetése terhére finanszírozza.

A Kerület a jelen Megállapodás feltételei szerint és mértékben hozzájárul a ***BKISZ projekt I.*** ***szakaszában*** a Kerület területén megvalósuló csatornaépítési munkáinak ***előkészítési költségeihez*** és a Kerület területén a ***BKISZ projekt I. szakaszában*** megvalósuló csatornaépítések költségeinek önrészéhez (továbbiakban: Kerületi Hozzájárulás).

***Felek kijelentik, hogy a BKISZ projekt II. szakaszában a Kerület területén megvalósuló fejlesztések előkészítését a Kerület végzi, amely körülményre tekintettel a BKISZ projekt II. szakaszában a Kerület területén megvalósuló csatornaépítési munkák után a Kerület Kerületi Hozzájárulást nem fizet – ide nem értve a 3.c) pont szerint fizetendő sávos/nyomvonalas burkolat helyreállítást meghaladó burkolat helyreállítás költségét, mely a BKISZ projekt II. szakaszában is a Kerületet terheli***.

A jelen Megállapodás *1. sz. melléklete* a ***BKISZ projekt I. és II. szakaszában megvalósuló***, a Kerület területét érintő szennyvízcsatorna beruházások műszaki tartalmát mutatja be, amely a pályázat feltételei szerint módosulhat.

A Fővárost terhelő beruházási költségek viselésében a Kerület részt vállal az alábbi b.) és c.) pontokban írtak szerint.

b.) A Kerületi Hozzájárulás mértéke a közigazgatási határain belül a ***BKISZ projekt I. szakaszában*** megvalósuló csatornafejlesztési vagy csatornaépítési beruházás hálózatfejlesztési elemeinek teljes elszámolható nettó építési költségek (nettó) 6% -a. Nem minősül hálózatfejlesztési elemnek a főművek építése.

***Felek kifejezetten megállapodnak, hogy a Főváros a Kerületi Hozzájárulást a BKISZ projekt I. szakaszában a Kerület területén megvalósuló csatornaépítési munkáinak előkészítési költségeihez és a Kerület területén megvalósuló csatornaépítések költségeinek önrészéhez jogosult felhasználni.***

A ***Kerületi Hozzájárulás összegét a Felek külön Fizetési Megállapodásban rögzítik***. Felek rögzítik, hogy a Kerületi Hozzájárulás összege egy számított ún. „mérnök áron” alapul, a tényleges kivitelezési költség ettől eltérhet. A Kerületet a beruházás hálózatfejlesztési elemeinek tényleges (azaz az elszámolható költségek körében szerződött vállalkozóknak kifizetendő) nettó építési költségeinek 6%-a terheli. Amennyiben a Kerületre háruló tényleges fizetési költség a mérnökárat legalább 30%-os mértékben meghaladja, Felek egyeztetnek a Kerületet emiatt terhelő, a 30%-ot meghaladó mértékű többletköltségek viselésének megosztásáról.

c.) A KEOP és ***KEHOP*** támogatási programban kizárólag a sávos/nyomvonalas helyreállítást finanszírozzák, és ismerik el elszámolható költségként. A Kerület vállalja, hogy a tárgyra vonatkozó rendeletét és korábbi nyilatkozatait - ha szükséges – módosítja olyan tartalommal, hogy az 5 éves útburkolat-bontási tilalom tekintetében a BKISZ projekt által érintett közterületek esetében ne kelljen a teljes útpályát burkolni.

Szilárd burkolatú utcák esetében a tervekben szereplő sávos/nyomvonalas (a munkaárok szélessége plusz a betonalap és a kötőréteg esetében oldalanként 30-30 centiméter túlnyúlással, a kopóréteg esetében oldalanként további 15-15 cm túlnyúlással) burkolat helyreállításon kívüli, a Kerületi tulajdonosi, közútkezelői hozzájárulásokban előírt teljes pályás helyreállításoknak a sávos/nyomvonalas helyreállítások elszámolható költségén felüli részét a Kerület 100 %-ban fizeti, kivéve, ha az adott útszakaszon a sávos/nyomvonalas burkolat helyreállítást meghaladó burkolat helyreállítást – kerületi rendeletnél magasabb szintű – jogszabályban rögzített burkolatbontási tilalom vagy olyan állami/fővárosi közútkezelői nyilatkozat írja elő, ami nem Kerületi döntés eredménye.

d.) A Főváros a közbeszerzési eljárásban nyertes vállalkozóval megkötött szerződés alapján tájékoztatja a Kerületet a fenti b.) és c.) pontok szerinti, elszámolható és nem elszámolható költségek várható összegéről, hogy azt a Kerület évente a költségvetésébe betervezze.

A Kerület által viselt, vállalt – a b.) és c.) pontokban részletezett – költségek rendezéséről a Felek a jelen megállapodás aláírását követően külön fizetési megállapodásban rendelkeznek, amelyben tisztázzák a költségek elismerésének, befogadásának, a ***Kerületi Hozzájárulás*** teljesítésének menetét, aláírási, ellenjegyzési jogosultságokat, számlaszámokat.

Ezen fizetési megállapodás elvei a következők:

***A Főváros a Kerületi Hozzájárulás és a c.) pont szerinti hozzájárulás rendezésével, pénzügyi teljesítésével kapcsolatban úgy jár el***, hogy a tárgyi időszakban teljesített, a Kerületet érintő fejlesztésekre vonatkozó kifizetések alapján (a Főváros) lehívólevelet küld a Kerületnek, amelyhez csatolja a kivitelező kollaudált számlamásolatait, a teljesítésigazolások és a kifizetéseket alátámasztó banki bizonylatok másolatait. Ennek alapján a Kerület átutalja vállalt ***Kerületi Hozzájárulást*** és az esetleges ***c.) pont szerinti*** hozzájárulást a Fővárosnak.

Feleket terheli a kifizetések pénzügyi elszámolásának, a Fővárost a felhasználásról való elszámolás kötelezettsége.

**4. A megépülő szennyvízcsatornák tulajdonjoga**

A beruházás keretében a Főváros ellátási területén megépült szennyvízcsatornák a Főváros, mint ellátásért felelős kizárólagos tulajdonába kerülnek. A Főváros, mint ellátásért felelős gondoskodik a beruházás révén megvalósult, a Főváros tulajdonába kerülő szennyvíz-elvezetési létesítmények üzemeltetésbe adásáról a víziközművek üzemeltetésére vonatkozó jogszabályi, támogatási és szerződéses előírásokkal összhangban.

**5. A Kerület feladatai a projektben megvalósuló szennyvízcsatorna beruházásokkal kapcsolatosan**

a) Felek vállalják, hogy a tulajdonukban lévő közterületek vonatkozásában mindent megtesznek annak érdekében, hogy a vonatkozó jogszabályi előírások keretei között a szükséges tulajdonosi hozzájárulások mindenkor és bármely ellenszolgáltatás kikötése nélkül megadásra kerülhessenek a beruházó részére ahhoz, hogy e közterületeken a projekt részeként szennyvízcsatorna, egyéb műtárgy, létesítmény épüljön, és az önkormányzati közterületet a kivitelezés során a beruházás céljára ideiglenesen igénybe vegyék.

b.) A Kerület az a.) pontban írtak kapcsán vállalja, hogy a BKISZ projekt keretében végrehajtott építési munkák kivitelezésével összefüggésben úthasználati, közterület-használati díjat, burkolatbontási vagy egyéb, a közterület vagy közút nem közforgalmi célú igénybevételéért fizetendő díjtól eltekint, és ilyen díjat a beruházásban résztvevő kivitelezőkre sem hárít át.

Kerület vállalja, hogy a BKISZ projekt beruházással összefüggésben semmilyen olyan további díjat, illetéket vagy egyéb pénzügyi kötelezettséget nem vet ki, illetve nem állapít meg a projektben résztvevők terhére, amely a projekt el nem számolható költségeit növeli.

c.) Kerület vállalja, hogy a jelen megállapodás ***1. sz. mellékletében meghatározott, a BKISZ projekt II. szakaszában megvalósítható új beruházási elemek építési és/vagy létesítési engedélyes terveit saját költségén elkészítteti és a tervek alapján gondoskodik a jogerős építési és/vagy létesítési engedélyek megszerzéséről. A Kerület vállalja, hogy a terveket és jogerős engedélyeket térítésmentesen átadja a Főváros részére. A Főváros építtetőként jogosult az átadott terveket és engedélyeket a BKISZ projekt II. szakaszában megvalósítható új beruházási elemek közbeszerzési eljárásaiban, továbbá a kivitelezés során felhasználni, harmadik személyeknek átadni.***

d.) Kerület vállalja, hogy a vízjogi engedélyezési eljárásban benyújtott műszaki tervekhez, a ***c.) pont szerint átadott tervekhez*** és a pályázati útmutatókban rögzített feltételekhez képest semmilyen többletkövetelményt nem ír elő a projekt Kerület területén kivitelezett építési munkálatainak megvalósítása során.

A Kerület vállalja, hogy amennyiben a vízjogi létesítési engedélyezés folyamatában tett kerületi nyilatkozatok, – tulajdonosi, közútkezelői – hozzájárulások lejártak, illetve a beruházási munkák befejezése előtt érvényességüket vesztik, akkor a kivitelezés során a munkakezdési engedélyek kiadásakor, vagy a munkálatok folyamán többlet igénnyel és többlet kikötésekkel nem áll elő, a tervekben jóváhagyott műszaki tartalom megvalósítását támogatja, ahhoz hozzájárul, illetőleg a hozzájárulását megújítja.

Továbbá a Kerület a korábbi engedélyekben, hozzájárulásokban, amennyiben nem ezt tartalmazták, az előírt útfelújítási tartalmat módosítja olyan módon, hogy a sávos úthelyreállítás kerüljön előírásra (amennyiben a teljes burkolatépítés el nem számolható költségeit nem kívánja magára vállalni a Kerület jelen Megállapodás szerint).

Kerület vállalja, hogy – amennyiben nyilatkozata ettől korábban eltért és a burkolat teljes helyreállítása miatt felmerült el nem számolható költségeket nem kívánja megfizetni a Főváros részére - a jelen Megállapodás aláírásától számított 15 naptári napon belül levélben megküldi a Főváros részére azon dokumentumokat, amelyben kizárólag a sávos úthelyreállításait írja elő.

e.) A szennyvízcsatornák minél magasabb arányú kihasználtsága fő környezetvédelmi és gazdasági szempont.

A támogatást a jelenlegi pályázati útmutató megfelelő bekötési arány elérésének feltételéhez köti. Erre figyelemmel a Kerület vállalja, hogy figyelemmel kíséri és a rendelkezésére álló jogi eszközökkel elősegíti, hogy a szennyvízcsatornával érintett ingatlanok tulajdonosai ingatlanaikat az elérhető legnagyobb arányban, de legalább az üzembe helyezés évére a

75%-ban, és a minimálisan elvárt a fenntartási időszak végre (beruházás befejezését követő 5. év vége) legalább 92%-os arányban csatlakoztassák a kiépült szennyvízcsatorna hálózathoz.  
Az ingatlantulajdonosok a víziközmű-szolgáltatásról szóló 2011. évi CCIX. törvény szerint a ***víziközmű-szolgáltató felhívásától számított egy éven belül*** kötelesek az ingatlanukat a víziközmű-rendszerbe beköttetni. Ha az érintett ingatlan tulajdonosa a törvényben előírt beköttetési kötelezettségét nem teljesíti, a Kerület – ***amennyiben a rendelkezésére álló nyilvántartásokból tudomására jut – a víziközmű-szolgáltatónak jelzi*** a rákötés elmaradását, aki a fővárosi kormányhivatal fővárosi kerületi hivatal felé eljár.

f.) A Kerület, mint a beruházás társfinanszírozója kizárólag saját döntése és elhatározása szerint, a jelen Megállapodásban vállalt ***Kerületi Hozzájárulásának*** részleges vagy teljes finanszírozása érdekében a szennyvízberuházással érintett területek ingatlantulajdonosainak terhére pénzügyi kötelezettségeket állapíthat meg. Az érintett ingatlantulajdonosokat víziközműtársulat (csatornatársulat) szervezése, vagy az épített környezet alakításáról és védelméről szóló 1997. évi LXXVIII. törvény szerinti közműfejlesztési hozzájárulás előírása és önkormányzati hatósági határozaton alapuló beszedése útján – ***saját döntése szerint*** –bevonhatja a beruházáshoz kapcsolódó fizetési kötelezettségének teljesítésébe. Ilyen esetben a Főváros a csatornaszolgáltatónál eljár annak érdekében, hogy csak olyan tulajdonos részére engedélyezze a rákötést, aki/amely az egyéb jogszabályi feltételek teljesítése mellett a közműfejlesztéssel kapcsolatos pénzügyi kötelezettségeit is rendezte a Kerület felé.

Ennek kapcsán a Kerület vállalja, hogy a Főváros tulajdonában lévő (a Főváros vagy intézményei által használt) ingatlanokra, és a Főváros – közvetlenül vagy közvetve - kizárólagos vagy többségi tulajdonában lévő társaságok tulajdonában lévő ingatlanokra a Kerület nem érvényesít fizetési kötelezettséget semmilyen jogcímen a beruházásban épülő csatorna-hálózattal és a rákötéssel kapcsolatosan.

g.) A szennyvízcsatornák építésének nyomvonala után az út-, járda- és egyéb burkolatok nyomvonalas helyreállítása minden esetben a Főváros feladata. Földút alatti csatornázás esetén nem feladata a Fővárosnak a szilárd burkolat kiépítése, de az útpálya és a járdák járhatóságát az eredeti állapotnak megfelelő módon a Fővárosnak biztosítani kell.

h.) A Kerület által megbízott szakértő vagy a Kerület polgármesteri hivatalának munkatársa a kivitelezővel, a műszaki ellenőrrel és a megbízott projektmenedzsment szervezettel történő előzetes egyeztetést követően jogosult a kivitelezés helyszíneire belépni, azt megtekinteni, a kivitelezési tevékenységet ellenőrizni, továbbá jogosult a Kerület területét érintő építéskivitelezési munkák kooperációs értekezletén részt venni. A Kerület a területét érintő kooperációs értekezletekről az értekezletek szervezésének eljárásrendje szerint értesítést kap a kooperációs értekezlet helyszínéről és dátumáról. A Kerület – kivitelezést érintő – észrevételeit jogosult a projektmenedzser szervezetnek jelezni, figyelemmel a 3. c.) és d.) pontokban foglaltakra is. A Kerület érdekkörében felmerülő pótmunka kezdeményezésére a Kerület és a Főváros közötti megállapodás aláírását követően a kivitelezés FIDIC Mérnöke jogosult a beruházóval egyeztetve.

i.) ***Amennyiben a Kerület a területére vonatkozó közműnyilvántartással rendelkezik, úgy a Kerület elősegíti és vállalja***, hogy - amennyiben szükséges – soron kívül valamennyi kerületi közműnyilvántartás adatait térítésmentesen a beruházó, illetve a projektmenedzsment szervezet rendelkezésére bocsátja.

j.) ***Amennyiben kerületi külterületi lakóövezet, üdülő- és zártkerti, vagy egyéb olyan övezet csatornázására kerül sor, amely nem felel meg a támogatási előírásoknak, úgy a Kerület legkésőbb a fenntartási időszak megkezdéséig vállalja az érintett terület támogatási feltételeknek megfelelő belterületbe vonását, övezeti átsorolását. A Kerület a jelen pontban foglalt kötelezettségének megszegéséből származó esetleges támogatásvesztést megtéríti a Főváros javára.***

**6. A Főváros feladatai és kötelezettségei**

A Főváros mindent megtesz annak érdekében, hogy a BKISZ projektben tervezett beruházási munkák a támogatási szerződésben meghatározottak szerint határidőre megvalósuljanak.

A Főváros minden eszközével arra törekszik, hogy a Kerület területére eső beruházási munkákat a projekt útvonal-terv (ütemterv) szerint a vállalt határidőben megkezdje, és határidőben befejezze. Az ütemezés során a Főváros figyelemmel volt az építést befolyásoló tényezőkre, a kivitelezés által érintett közterületeken várható egyéb munkálatokkal való összehangolásra, a forgalomtechnikai és közlekedésszervezési intézkedésekre. A tervezett megvalósítást a legnagyobb körültekintés ellenére váratlanul felmerülő tényezők is befolyásolhatják, ezért az ütemezés a Főváros részéről a megvalósítás során rendszeresen felülvizsgálatra kerül.

A Főváros feladata különösen, a beruházás 2.) pont szerinti szervezeti rendje szerint:

a.) a hálózatfejlesztési létesítmények – az 5***. c.) pont szerinti kivételével*** – vízjogi engedélyes terveinek elkészíttetése, a vízjogi létesítési engedélyek megszerzése, a - szükség szerint - felmerülő módosítások engedélyeztetése, az engedélyező hatóságokkal való kapcsolattartás,

b.) a projekt engedélyokiratának saját hatáskörben történő elkészíttetése és jóváhagyása, a nem támogatott költségek viselése (a Kerület által vállalt hozzájárulásra is figyelemmel),

c.) a támogatási szerződés végrehajtása és betartása,

d.) a beruházás teljes körű megvalósítása, beleértve a FIDIC Mérnöki felügyeletet és műszaki ellenőrzést is, valamint a műszaki átadás-átvételi eljárás lefolytatása,

e.) a csatornaépítés számláinak kifizetése a vállalkozónak, a támogatási kifizetések lehívása,

f.) az elkészült hálózatfejlesztési létesítmények üzemeltetésre való átadása a fővárosi csatornaszolgáltatónak.

**7. A Kerület feladatai és kötelezettségei**

A Kerület – a Fővárossal együttműködésben – vállalja az alábbi feladatok pénzügyi és műszaki ütemezésnek megfelelő teljesítését:

a.) beruházás megvalósítása érdekében együttműködés a vízjogi létesítési engedélyek és az esetleges engedély módosítások teljes körű beszerzésében, továbbá az ***5. c.) pont szerinti tervek és engedélyek megszerzése és a Főváros részére történő térítésmentes átadása***,

b.) csatornahálózati létesítmények megépítésének nyomvonala által érintett magántelkeken a szükséges ingatlanrész tulajdonjogának megszerzése (kisajátíttatása), amennyiben az a kerületi szabályozási tervekkel összhangban szükséges,

c.) együttműködés a Fővárossal a Támogatási Szerződés végrehajtásában, az engedélyek és egyéb előírások teljesítésében,

d.) beruházás során a csatornaépítés révén csatornabekötéshez jutó ingatlanok tulajdonosainak, valamint a közlekedésben érintett lakosok, gazdálkodók és intézmények Főváros általi tájékoztatásának elősegítése, a projektinformációk és forgalomszervezési intézkedések helyi szintű kommunikációjának támogatása,

e.) az építési munkálatok folyamatos figyelemmel kísérése és az érdekeltekkel való folyamatos kapcsolattartás,

f.) az ingatlantulajdonosok víziközmű törzshálózatra történő rákötésének figyelemmel kísérése, a hatósági rákötési kötelezés kezdeményezése, a rákötésre a Kerület hatáskörében alkalmazható ösztönző jogi intézkedése alkalmazása, a rákötés és a szennyvízelvezetés környezetvédelmi előnyeinek ismertetése a helyi médiákban,

g.) a Főváros felé vállalt Kerületi Hozzájárulás fizetésének a Kerület gazdasági programjában, gördülő költségvetési tervezésében és éves költségvetésében való betervezése, illetve szerepeltetése, és a jelen Megállapodás és a külön Fizetési Megállapodás alapján vállalt összegeknek a Főváros felé határidőben való megfizetése,

h.) ***a Kerületi Hozzájárulás átutalása*** *a Főváros számlájára, a Főváros lehívólevele alapján*,

i.) a jelen Megállapodásban vállalt Kerületi feladatok ellátása, a Kerületi vállalások és fizetési kötelezettségek betartása,

j.) ***az 5. j.) pont szerinti belterületbe vonás, övezeti átsorolás elvégzése.***

**8. Egyéb rendelkezések**

*8.1 Együttműködési és értesítési kötelezettség*

Felek a jelen Megállapodás teljesítése során szoros együttműködésben kötelesek eljárni. Ennek során a Felek minden olyan akadályról vagy körülményről, amely a Megállapodásban vállalt feladataik, kötelezettségeik teljesítése szempontjából lényeges, egymást haladéktalanul értesíteni kötelesek. A jelen Megállapodás teljesítését és a mindenkori tovább haladásához szükséges feltételeket a Megállapodás bármelyik aláírójának kezdeményezése szerint a Felek, illetve a Megállapodás aláírói által felhatalmazott személyek áttekintik, értékelik, illetve meghatározzák. Ezekről a tárgyalásokról – a tárgyalást követő 48 (negyvennyolc) órán belül – jegyzőkönyv vagy emlékeztető készül.

Kerület tudomásul veszi, hogy együttműködési kötelezettsége a beruházó mellett a beruházás lebonyolításában a Főváros megbízásából részt vevő projektmenedzsment szervezettel szemben is fennáll.

*8.2 A közvélemény tájékoztatása*

Kerület elősegíti a projekttel érintett lakosság és a közvélemény projekt kommunikációs terve által előírt tájékoztatását. Ennek érdekében a Kerület az ingyenes kerületi újságban tájékoztató cikkeket jelentet meg, továbbá a Felek - szükség szerint - sajtótájékoztatókat, lakossági fórumokat szerveznek, és kölcsönösen együttműködve teljesítik a Fővárosnak a jogszabályban vagy a támogatási programban előírt tájékoztatási kötelezettségeit.

*8.3 A Megállapodás időtartama*

A jelen Megállapodás a BKISZ projekt ***II. szakaszának*** pénzügyi zárásáig, de legkésőbb a Kerületet érintő kivitelezési szerződés ***jótállási időtartamának*** lezárásáig hatályban marad.

*8.4 Jóváhagyások és felhatalmazások*

Felek kijelentik, hogy hatáskörrel rendelkező testületeik a jelen Megállapodást megfelelően jóváhagyták, és a Megállapodás aláírását követően a Felekre nézve érvényes és kötelező. Felek képviselői a szükséges felhatalmazás birtokában, törvényes képviseleti jogkörükben járnak el. Felek rögzítik, hogy jelen Megállapodásuk harmadik személy hozzájárulásától nem függ.

*8.5 A Megállapodás módosítása*

A Megállapodás módosítása kizárólag írásban érvényes.

*8.6 Szerződéspéldányok*

A jelen, ***12 (tizenkettő)*** számozott oldalból és ***1 (egy) mellékletből*** álló Megállapodás egymással minden tekintetben egyező tartalmú 8 (nyolc) eredeti példányban készült, amelyből mindkét Felet 4-4 (négy-négy) példány illeti meg.

*A Megállapodás elválaszthatatlan mellékletét képezi az alábbi melléklet.*

**Mellékletek:**

*1. sz. melléklet*: A Megállapodás 3. a) pontjában meghatározott, a Kerület területére eső fejlesztések

*8.7 A Megállapodás módosításainak jogi helyzete*

***Felek kijelentik, hogy jelen Megállapodás a közöttük 2013. július 2. létrejött, a „Budapest Komplex Integrált Szennyvízelvezetése” fővárosi beruházási projekt II. kerület területére eső szennyvízcsatorna fejlesztési munkái megvalósításának támogatására, és a KEOP-KEHOP támogatási programban megvalósuló projekthez szükséges önerő biztosításában való közreműködésre létrejött megállapodás módosításaival egységes szerkezetbe foglalt Megállapodás.***

**Mindezek tudomásulvétele jeléül a jelen Megállapodást a Felek érvényesen aláírták az alábbi időpontban.**

Budapest, 2017. [●]

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Budapest Főváros Önkormányzata** képviseletében  dr. Szeneczey Balázs  főpolgármester-helyettes  a főpolgármester megbízásából | **Budapest Főváros II. ker. Önkormányzat**képviseletében  Dr. Láng Zsolt  polgármester |
| Pénzügyi ellenjegyzést végezte:  2017. [●]  Verő Tibor  főosztályvezető  Pénzügyi Főosztály | Pénzügyi ellenjegyzést végezte:  2017. [●]  [●] |
| Láttam:    Sárádi Kálmánné dr.  főjegyző | Láttam:    [●]  jegyző |

1. sz. melléklet:

**A Megállapodás 3. a) pontjában meghatározott, a Kerület területére eső fejlesztések**

A) BKISZ projekt I. szakaszában megvalósuló csatornaépítések

|  |  |  |
| --- | --- | --- |
| Utcanév | Szakaszhatárok | Szennyvízcsatorna gerinc hossz |
| fm |
| **BKISZ II.tender 2. részfeladat** | | |
| **Átemelőtelepek** | |  |
| József Attila útja | József Attila útja | 1 db |
| **II/1 terület csatornázás** | |  |
| Csíksomlyó utca | Csíksomlyó utca 12 -18. | 27,5 |
| Feketefenyő utca | Selyemakác u. - Feketefenyő u. 22. | 4,9 |
| Feketefenyő utca | Feketefenyő u. 22 - 2. | 151,1 |
| Fillér utca | Bimbó út - Fillér utca 91. | 225,4 |
| Görgényi út | Szalonka út - Görgényi út 6a | 141,9 |
| Kondorkert utca | Szalonka út - Kondorkert u. 12. | 163 |
| Kuruclesi út | Kuruclesi út 8b - 12a | 131,7 |
| Lóczy Lajos utca | Gábor Áron u. - Lóczy L. u. 13. | 62 |
| Madár utca | Szalonka út - Madár u. 17. | 147,8 |
| Madár utca | Szalonka út - Madár u 4. | 132,7 |
| Páfrány út | Páfrány út 17b - 31. | 301,9 |
| Páfránykert utca | Szalonka út - Páfránykert u. 1. | 125,9 |
| Páfránykert utca | Szalonka út -Páfránykert u. 19. | 139,8 |
| Selyemakác utca | Selyemakác u. 22 - Tiszafa u. | 118,9 |
| Selyemakác utca | Szépvölgyi út - Selyemakác u. 16. | 189,1 |
| Szalonka út | Páfrány út - Madár utca | 604,3 |
| Szalonka út | Madár u. - Görgényi út | 257,6 |
| Széphalom utca | Páfrány út - Széphalom u. 21. | 470,9 |
| Szépvölgyi út | Hármashatárhegyi út - Selyemakác utca | 802,1 |
| Szivarfa utca | Selyemakác u. - 15989/76 hrsz. | 4,2 |
| Szivarfa utca | 15989/76 hrsz - 15989/18 hrsz. | 169,9 |
| Tömörkény utca | Törökvész út - Tömörkény u. 7b | 174,5 |
| Vörösberkenye utca | Selyemakác u. - 15989/53 hrsz. | 67,5 |
| **II/2 terület csatornázás** | |  |
| Duna utca | Zerind vezér u. - Duna u. 12. | 112,7 |
| Gyöngyvér | Gyöngyvér u. 59 - 61. | 27,7 |
| Gyöngyvér | Honfoglalás u. - Gyöngyvér u. 59. | 48 |
| Gyöngyvér | Vajk fej. u. - Gyöngyvér u. 69. | 17,5 |
| Gyöngyvér | Vajk fej. u. - Muflon u. | 306,9 |
| Vakj fejedelem utca | József A. útja - Gyöngyvér u. | 236,5 |
| József A. útja | Átemelő telep - Vajk fej. u. | 138,5 |
| József A. útja | Honfoglalás u. - Átemelő telep | 304,4 |
| József A. útja | Honfoglalás u. -József A. u. 76. | 4,9 |
| József A. útja | József A. u. 99 - 109. | 86,8 |
| József A. útja | József A. u. 100 - 108. | 74,5 |
| József A. útja | József A. u. 108 - 115. | 73,6 |
| József A. útja | Vajk fej. u. - József A. u. 78.sz. | 137,5 |
| Kaptató utca | 50875/4 hrsz. - 50882/2 hrsz. | 101,7 |
| Muflon | Gyöngyvér u. - Zerind vezér u. | 199,7 |
| Szakadék út-Szép j. út | Szakadék u. 11225 hrsz. - Szép Juhászné u. 11209/9 hrsz | 716,9 |
| Tisza utca | Zerind vezér u. - Tisza u. 12. | 110,8 |
| Zerind vezér utca | Muflon utca- Honfoglalás utca | 420 |
| Zsolt fejedelem | Vajk fej. u. - Zsolt fej. u. 99. | 263,1 |
| Zsolt fejedelem | Vajk fej. u. - Zsolt fej. u. 59a | 125,9 |
| Zsolt fejedelem | Zsolt fej. u. 99 - 101. | 34,5 |
| **II/3 terület csatornázás** | |  |
| Mester utca | Gazda utca - Mester u. 1a | 6,6 |
| Mester utca | Gazda utca - Mester 6. | 81 |
| Váry köz | Váry köz 28. | 3,5 |
| Váry köz | Váry köz 16 - 28. | 137,9 |
| Zárda utca | Apáca utca - 54331 hrsz. | 3,8 |
| Zárda utca | Apáca utca - Zárda utca 54323/2 hrsz. | 101,2 |
| **BKISZ II.tender 2. részfeladat kapcsolódó munkák** | | |
| Keselyű út | Kondor út - Szalonka út | 285,3 |
| Kondor út (Keselyű út-Madár u.) | Kondor út 5-7. - Keselyű út | 140,6 |
| Kondorkert utca - Kondor út 9a | Kondor út 9a. - Kondorkert u. | 55 |
| Kondorkert utca - Kondor út 11b | Kondorkert utca 12b. - Kondor út 11a-11b. | 63,5 |
| Páfrány út-Kondor út | Páfrány út 31. - Kondor út 1-3. | 189,7 |
| Szalonka köz | Szalonka köz 8b. - Szalonka út | 64,6 |
| Páfránykert utca - Kondor út | 16. sz. - Kondor út | 28,2 |
| **Összesen:** | | **9317,6** |

B) BKISZ projekt II. szakaszában megvalósuló csatornaépítések tájékoztató felsorolása

|  |  |  |
| --- | --- | --- |
| **Utcanév** | **Szakaszhatár** | **Hossz (m)** |
| Bogár lépcső | Bimbó út- Bogár lépcső 6. sz | 67,5 |
| Fenyves utca | Fenyves u. 9-13. | 72,0 |
| Gazda köz | Gazda utca felé eső szakasz | 92,4 |
| Pálvölgyi út | Vihorlát u. - Pálvölgyi út 38. | 51,5 |
| Zuhatag sor | Széphalom u. - Zuhatag sor 4. | 44,0 |
| **Összesen:** | | **327,4** |

1. a KEOP-1.2.0/09-11-2011-0056 azonosító számú (Budapest Komplex Integrált Szennyvízelvezetése című) nagyprojekt szakaszolásának jóváhagyásáról, valamint a projekt második szakaszában felmerülő költségek fedezetének biztosításáról szóló 1115/2014. (III. 6.) Korm. határozattal jóváhagyva

   [↑](#footnote-ref-2)